1 Konings 22 – 2 Konings 1 – Die Here bepaal die gang van sake – Bybelskool
Written by Chris van Wyk on May 12, 2010 . Posted in Konings.
Ons moet egter onthou dat dié siening spruit uit die gangbare perspektief van daardie tyd dat alles van God af kom, die goeie en die kwade. Die duiwel, en daarom die leuen, het 'n baie kleiner rol gespeel as wat in die tussen-testamentêre en Nuwe Testamentiese tyd die geval was. Soos Job 9:24 sê: "Hy gee die wêreld oor in die mag van die goddelose, en Hy maak die regters partydig. As dit nie Hy is wat dit doen nie, wie dan?"
Die Here laat hom nie onbetuig in die proses nie en deur die profeet Elia se "vurige" teenwoordigheid handhaaf God sy eer teenoor die goddelose koning. Let op dat die Engel van die Here die hele tyd by Elia is.
May 12, 2010 at 08:11
Vandag se stukkie praat nogal met my persoonlik, Agab het homself vermom en het in die proses dalk die Arameërs gekul, maar die Here sien deur die vermomming en weet nog steeds wie hy is, hoeveel keer in vandag se lewe doen ek nie dieselfde nie, ek vermom my op meer as een manier, waneer ek soms met ongelowiges saam is, praat ek nie waneer ek moet praat nie. Ander kere sit ek my :Christen " masker op en hou my heilig – die Here kyk ook deur my vermomming, Hy sien die ware ek.